**COVID-19 სოლიდარობის პროგრამა**

**საქართველო**

**საგრანტო კონკურსი – I ეტაპი**

სარჩევი

[**1.** **პროექტის მიმოხილვა** 3](#_Toc46165600)

[**2.** **საგრანტო კონკურსის მიზანი** 5](#_Toc46165601)

[**3.** **უფლებამოსილება** 6](#_Toc46165602)

[**4.** **საგრანტო განაცხადის წარგდენის პროცესი** 7](#_Toc46165603)

[**5.** **განაცხადთა შერჩევის პროცესი** 8](#_Toc46165604)

# **პროექტის მიმოხილვა**

„ფიფლ ინ ნიდ“-მა (PIN) ევროკავშირის ფინანსური მხარდაჭერით დაიწყო რეგიონული „COVID-19-ის სოლიდარობის პროგრამა 2020-2022“. აღნიშნული პროგრამა, მხარს დაუჭერს სამოქალაქო საზოგადოების ორგანიზაციებს (სსო), აღმოსავლეთ პარტნიორობის ქვეყნებში პანდემიით გამოწვეულ მოკლე და გრძელ ვადიან შედეგებზე რეაგირებისათვის. „ფიფლ ინ ნიდ“-ი ხელმძღვანელობს კონსორციუმს, რომელშიც ნიდერლანდების ჰელსინკის კომიტეტი (NHC) და AFEW ინთერნეიშნალი არიან გაერთიანებული. პროგრამის ფარგლებში კონსორციუმი, გააძლიერებს სსო-ების შესაძლებლობებს, რათა მათ მოახდინონ COVID-19-ით გამოწვეულ მყისიერ და საშუალოვადიან საჭიროებებზე ეფექტიანად რეაგირება და გრძელვადიანი შედეგის მისაღწევად პოლიტიკის ფორმირების პროცესში მონაწილეობა. აღნიშნული ცვლილებები კი მიმართული იქნება პანდემიის შედეგად დაზარალებული და მოწყვლადი ჯგუფების მხარდაჭერაზე.

COVID-19-ის პანდემიამ შეარყია სოციალური და ეკონომიკური სისტემები მთელს მსოფლიოში, ასევე სააშკარაოზე გამოიტანა არსებული სოციალური უთანასწორობა და სიდუხჭირე. ზიანის შესამცირებლად სწრაფად განხორციელებული ზომები, საგრძნობლად ეფექტური იყო საქართველოში საზოგადოებრივი ჯანდაცვის სფეროში კრიზისის შესამცირებლად; თუმცაღა, ბევრმა ოჯახმა დაკარგა შემოსავალი, შეჩერდა ბავშვთა და მოხუცებულთა ზრუნვაზე მიმართული მომსახურებები, შეფერხდა საგანმანათლებლო პროცესი და შეიზღუდა სხვა სოციალურ მომსახურებებზე ხელმისაწვდომობა, მაშინ როცა ამის ყველაზე დიდი საჭიროება იყო;

საქართველოში, სოფლად მცხოვრებ მოსახლეობას ხარისხიანი და კვალიფიციური სოციალური და ჯანდაცვის მომსახურებების მიღება პანდემიამდე პერიოდშიც უჭირდათ. განათლება, ბავშვზე ზრუნვა და სხვადასხვა მომსახურება ხანდაზმული ადამიანებისათვის ასევე ნაკლებადაა განვითარებული მაღალმთიან და სასოფლო ტიპის დასახლებებში. COVID-19-მა კი, კიდევ უფრო გამოააშკარავა ხარვეზები და გამოწვევები, და ის მიმართულებები რომლებზეც უნდა იყოს ორიენტირებული პანდემიის შემდგომი, აღდგენითი ღონისძიებები გრძელვადიანი მდგრადობის უზრუნველსაყოფად.

სოფლად მცხოვრები ოჯახები არსებობისათვის უმეტესწილად დამოკიდებულნი არიან სოფლის მეურნეობაზე, ტურიზმზე ან გზავნილებზე. COVID-19-მა უარყოფითი გავლენა მოახდინა როგორც დიდ, ისე მცირე მეწარმეებზე, შეფერხდა მათი ხელმისაწვდომობა მიწოდებაზე, ბაზარზე და მათ მომხმარებლებზე; ამასთანავე საგრძნობლად შემცირდა როგორც ოფიციალური ასევე, არაოფიციალური დასაქმების შესაძლებლობები, განსაკუთრებით მომსახურების სფეროსა და სოციალურ სექტორში, რომლებიც ძირითადად წარმოადგენენ ქალთა დასაქმების სფეროებს. საგანმანათლებლო და სოციალური დაწესებულებების დახურვამ ასევე შეზღუდა ზრუნვის მომსახურების მიმწოდებლების შესაძლებლება წვლილი შეეტანათ შემოსავლის გამომუშავებაში, ოჯახის მიღმა.

„ფიფლ ინ ნიდ“-ი აღიარებს ადგილობრივი სსო-ების უმნიშვნელოვანეს როლს მომსახურების მიწოდების, თემის მობილიზების, ცნობიერების ამაღლების, პოლიტიკის ფორმირებასა თუ ადამიანის უფლებების და სამოქალაქო თავისუფლებათა ადვოკატირებაში, როგორც ახლა, ასევე პანდემიის შემდგომ პერიოდში. ზემოთ თქმულიდან გამომდინარე, პროექტის პირველ ეტაპზე, „ფიფლ ინ ნიდ“-ი ორჯერ გამოაცხადებს საგრანტო კონკურსს, რათა ადგილობრივმა სსო-ებმა მიღებული გრანტით მოახდინონ COVID-პანდემიით გამოწვეული ჯანდაცვის და სოციალურ-ეკონომიკურ საჭიროებებზე მყისიერი რეაგირება და ამასთანავე მოემსახურონ თავის მუდმივ სამიზნე ჯგუფებს.

# **საგრანტო კონკურსის მიზანი**

„ფიფლე ინ ნიდ“-ის COVID-19 სოლიდარობის საგრანტო პროგრამის მიზანია, საქართველოში მოხდეს COVID-19-ით გამოწვეულის ზიანის აღმოფხვრა და ხელი შეეწყოს მოწყვლადი ჯგუფების სოციალურ-ეკონომიკური მდგრადობის ამაღლებას. „ფიფლ ინ ნიდ“-ი ითანამშრომლებს სსო-ებთან, რომლებიც მხარს უჭერენ სოფლად მცხოვრებ მოწყვლად ოჯახებს, მათ შორის ხანდაზმულებს, ღატაკ, იძულებით ადგილნაცვალ პირებს, ახალგაზრდებს და შეზღუდული შესაძლებლობის მქონე ადამიანებს.

**სამიზნე ჯგუფები**

სოფლად და რაიონული ცენტრისგან მოშორებით მცხოვრები მოსახლეობა, რომლებიც მიეკუთვნებიან მოწყვლად ჯგუფებს. წარმოდგენილი საპროექტო განაცხადი უნდა ასახავდეს სოფლად მცხოვრები მოასხლეობის გამოწვევების ღრმა და საფუძვლიან ცოდნას. ამასთანავე, საგრანტო კონკურსის პირველ ეტაპზე, უპირატესობა მიენიჭება იმ განაცხადებს რომლებიც მიმართული იქნება, ერთდროულად სხვადასხვა სამიზნე ჯგუფების საჭიროებათა მოგვარებაზე, სამიზნე ჯგუფებს კი წარმოადგენენ:

* შეზღუდული შესაძლებლობების მქონე პირები
* ეთნიკური უმცირესობები
* ახალგაზრდები
* ხანდაზმულები

წარმატებული განაცხადები მიმართული უნდა იყოს საჭიროებების და ხარვეზების აღმოფხვრაზე შემდეგ სფეროში:

* **სოციალური მომსახურება –** მათ შორის შესაძლებელია სახლის პირობებში სოციალური და თერაპიული მომსახურებების მიწოდება. იმ ახალგაზრდების მხარდაჭერა რომლებმაც სახელმწიფო ზრუნვის პროგრამები დატოვეს პანდემიის პერიოდში და სხვ.
* **უფლებათა დაცვა** – ეს შეიძლება იყოს გენდერული ნიშნით ძალადობის წინააღმდეგ მიმართული აქტივობები და სხვ.
* **განათლება** – აღნიშნული მიმართულებით შესაძლებელია ისეთი პროექტების წარმოდგენა, რომელიც მხარს დაუჭერს რისკის ჯგუფში მყოფ ახალგაზრდებს, რათა მათ შეძლონ განათლების პროცესში ჩართვა, მენტორის დახმარებით ან სხვა გზით; ასევე ხელი შეეწყოს რისკის ჯგუფს მიკუთვნებული ახალგაზრდების უფრო მეტ ინკლუზიას და და სხვ.

**სამიზნე რეგიონები**

პირველ ეტაპზე, წარმოდგენილი საპროექტო განაცხადები მიმართული უნდა იყოს, დახმარების გარეშე დარჩენილი სასოფლო ტიპის თემებზე, შემდეგ რეგიონებში:

* იმერეთი
* კახეთი
* მცხეთა-მთიანეთი
* სამცხე-ჯავახეთი

# **უფლებამოსილება**

აღნიშნულ საგრანტო კონკურსში მონაწილეობის მიღების უფლება აქვთ სამოქალაქო საზოგადოების ორგანიზაციებს, რომლებიც რეგისტრირებულნი არიან არასამეწარმეო (არაკომერციულ) იურიდიულ პირად, ქართული კანონმდებლობის შესაბამისად და მუშაობენ ეროვნული/ეთნიკური უმცირესობების საკითხებზე, ქალებთან, ახალგაზრდებთან, სამოქალაქო უფლებების დაცვაზე, იბრძვიან დისკრიმინაციის წინააღმდეგ ან/და ახორციელებენ სასწავლო ან კვლევით საქმიანობებს.

განმცხადებელმა უნდა შეძლოს დაადასტუროს რომ:

* არის არასამეწარმეო, არა კომერციული იურიდიული პირი, რეგისტრირებული ქართული კანონმდებლობის შესაბამისად.
* აქვს წარმოდგენილი საპროექტო განაცხადის შესაბამისი პროექტის/ების განხორციელების არანაკლებ ოთხწლიანი გამოცდილება.
* აქვს წარმოდგენილი საპროექტო განაცხადის ბიუჯეტის ოდენობის განკარგვის გამოცდილება.

საჯარო, სახელმწიფო დაწესებულებების, სახელმწიფო სააგენტოების, ადგილობრივი თვითმმართველობის, რეგიონული ხელმძღვანელობების, პოლიტიკური პარტიების ან მათთან ასოცირებული ორგანიზაციების მიერ წარმოდგენილი საგრანტო **განაცხადები არ განიხილება.**

**გრანტის მოცულობა და პროექტის ხანგრძლივობა:**

„ფიფლ ინ ნიდ“-ი დააფინანსებს განაცხადებს რომელთა ბიუჯეტი არ აღემატება 140, 000 ლარს. წარმოდგენილი პროექტის განხორციელების მაქსიმალური ხანგრძლივობა შეიძლება იყოს 12 თვე.

პირველი ეტაპის ფარგლებში გასაცემი თანხის ჯამური ოდენობა შეადგენს დაახლოებით 420, 000 ლარს. თუ წარმოდგენილ განაცხადებს შორის არ იქნება შესაბამისი ხარისხის საპროექტო განაცხადები, პირველ ეტაპზე მორჩენილი თანხა ავტომატურად დაემატება მომდევნო ეტაპს. ამასთანავე, თუ წარმოდგენილი განაცხადების რაოდენობა და ხარისხი პირველი ეტაპისათვის, დაგეგმილ გასაცემ რაოდენობაზე მეტი იქნება, „ფიფლ ინ ნიდ“-ი უზრუნველყობს დამატებითი გრანტის გაცემას.

**დაუშვებელი ხარჯები:**

წარმოდგენილი ბიუჯეტი სრულ თანხვედრაში უნდა იყოს საპროექტო განაცხადში აღწერილ საქმიანობებთან. აღნიშნული პროექტი დაუშვებლად მიიჩნევს ხარჯებს:

* ინფრასტრუქტურული პროექტებისათვის (გზების, ხიდების, შენობების და სხვა სახის მშენებლობებისათვის)
* უძრავი ქონების ან მიწის ნაკვეთის შესაძენად
* პოლიტიკური და რელიგიური ღონისძიებებისათვის
* გარემოზე მავნე ზეგავლენის მომხდენი პროექტებისათვის
* არსებული საქმიანობებისთვის (საგრანტო ხელშეკრულებაზე ხელის მოწერამდე პერიოდში განხორციელებული საქმიანონენის ხარჯები)

# **საგრანტო განაცხადის წარგდენის პროცესი**

საგრანტო კონკურსში განმცხადებელმა უნდა წარმოადგინოს:

* დანართი 1- საგრანტო განაცხადის ფორმა.
* დანართი 2 - ბიუჯეტის ფორმა
* ორგანიზაციის რეგისტრაციის დამადასტურებელი დოკუმენტი
* ორგანიზაციის წესდება
* მსგავსი პროექტის განხორციელების დამადასტურებელი დოკუმენტაცია
* პროექტის განმახორციელებელი გუნდის წევრების რეზიუმეები

განაცხადი შეგიძლიათ წარმოადგინოთ ქართულ ან ინგლისურ ენაზე. ყველა წარმოდგენილი დოკუმენტაცია **ხელმოწერილი** უნდა იყოს ორგანიზაციის **ხელმძღვანელი** პირის მიერ, დოკუმენტები მიიღება **დასკანერებული, ელექტრონული** სახით.

საპროექტო განაცხადის ფორმა და შესაბამისი დოკუმენტების ნაკრები უნდა გამოგზავნოთ ელ. მისამართზე: [geo.covid@peopleinneed.cz](mailto:geo.covid@peopleinneed.cz)

განაცხადის წარდგენის ბოლო ვადაა **2020 წლის 03 აგვისტო.** არასრული განაცხადის წარმოდგენის ან დაგვიანებით გამოგზავნის შემთხვევაში არ განიხილება საპროექტო წინადადება.

**დამატებითი ინფორმაცია**

საგრანტო კონკურსში მონაწილეობის მიმღების მსურველ, დაინტერესებულ ორგანიზაციებს საშუალება აქვთ 2020 წლის **24 ივლისს, 15:00 საათზე** დაესწრონ ონლაინ საინფორმაციო შეხვედრასა და კითხვა პასუხის სესიას [ზუმის](http://www.zoom.us) პლათფორმის საშუალებით

<https://zoom.us/j/92861688828?pwd=Tm1CR1YwK2YyQ05vSTQ2M3FjSStvUT09>

**შეხვედრის კოდი:** 928 6168 8828

**პაროლი:** **1tNzZj**

**განაცხადთან დაკავშირებული შეკითხვები** შეგიძლიათ გამოაგზავნოთ 2020 წლის **27 ივლისამდე**, ელ. მისამართზე: [geo.covid@peopleinneed.cz](mailto:geo.covid@peopleinneed.cz) თქვენს შეკითხვაზე პასუხს მიიღებთ არაუგვიანეს **2** სამუშაო დღის განმავლობაში

# **განაცხადთა შერჩევის პროცესი**

განაცხადების შეფასების პროცესი მოიცავს ორ ფაზას.

I - მოხდება წარმოდგენილი განაცხადების შეფასება ქვემოთ მოცემული კრიტერიუმების შესაბამისად, განაცხადები რომელთა შეფასების ჯამური ქულა იქნება 70-ზე მეტი, ჩაითვლება წარმატებულად და გადაეცემა საგრანტო განაცხადების შესარჩევ კომიტეტს, კომიტეტის შემადგენლობაში იქნებიან როგორც ორგანიზაციის თანამშრომლები, ასევე პროექტში ჩართული, დაინტერესებული მხარეების წარმომადგენლები.

II - ფაზაში გადასულ ორგანიზაციებს ექნებათ შესარჩევი კომიტეტისათვის საკუთარი საპროექტო იდეის წარდგენის საშუალება.

|  |  |  |
| --- | --- | --- |
|  | **განაცხადთა შერჩევის კრიტერიუმები** | **უმაღლესი ქულა** |
| 1 | წარმოდგენილი განაცხადის შესაბამისობა გზამკვლევში წარმოდგენილ პროგრამის მიზნებთან | **15** |
| 2 | სამიზნე ჯგუფის/ების საჭიროებათა სიღრმისეული ანალიზი | **25** |
| 3 | პროექტით გათვალისწინებული საქმიანობების შესაბამისობა წინასწარ გამოვლენილ საჭიროებებთან | **25** |
| 4 | ბიუჯეტის ხარჯთეფექტურობა და რეალისტურობა | **15** |
| 5 | მსგავსი პროექტის განხორციელების გამოცდილება და ექსპერტიზა (დადასტურებადი) | **10** |
| 6 | რისკები/გამოწვევები და მათი აღმოფხვრის ანალიზი | **5** |
| 7 | შესაბამისობა ადგილობრივი განვითარების სტრატეგიებთან, რომლებიც შემუშავებულია ადგილობრივი განვითარების ჯგუფების მიერ | **5** |
| **ჯამი:** | | **100** |

საბოლოო გადაწყვეტილების შესახებ ინფორმაციას მიიღებთ ელექტრონულ ფოსტაზე, არა უგვიანეს 2020 წლის **17 აგვისტოს.**

**განაცხადების შერჩევის პროცესთან** დაკავშრებით, შეკითხვის ან საჩივრის შემთხვევაში შეგიძლიათ მოგვმართოთ „ფიფლ ინ ნიდ“-ის საქართველოს ოფისში მისამართზე: ქ.თბილისი, გერონტი ქიქოძის ქუჩა #16, 0105, ან მოგვწერეთ ელ. მისამართზე: [feedback.georgia@peopleinneed.cz](mailto:Feedback.georgia@peopleinneed.cz)